Document ID: /roh_data/filtered/fineweb-2-filterrobots_roh.jsonl.gz/23111

Strassenverkehrsamt
Uffizi per il traffic sin via
Ufficio della circolazione
Ringstrasse 27000 Cuiratel +41 81 257 80 <email-pii>
Ringstrasse 27000 Cuiratel +41 81 257 80 <email-pii>
Avais Vus vendì Voss auto a l'exteriur?
Per transferir il vehichel duvrais Vus numers d'immatriculaziun per l'export sco er in document dal vehichel da durada limitada.
Il document dal vehichel vegn limità sin la fin dal mais d'immatriculaziun. Sch'il mais dura mo pli 4 dis chalendars u damain, po la possessura u il possessur dal vehichel dumandar in'extensiun da la limitaziun fin la fin dal mais suandant. La valaivladad na dastga dentant mai surpassar 35 dis chalendars.
Autras prolungaziuns da la valaivladad ed admissiuns repetidas per il medem vehichel n'èn betg pussaivlas. Er midadas da vehichel n'èn betg permessas per quests numers d'immatriculaziun limitads.
Ina garascha cun numers d'immatriculaziun grischuns cun in U sto confermar ch'il vehichel saja segir, sche l'ultima examinaziun dal vehichel è stada avant passa 10 onns.
La possessura u il possessur d'in vehichel che giavischa ina immatriculaziun provisorica per exportar ses vehichel po sa participar a l'assicuranza collectiva chantunala da responsabladad.
la premia d'assicuranza (che sa drizza tenor las tariffas che ans vegnan mintgamai messas a quint da la societad d'assicuranza)
la taglia da traffic ch'è decisiva per il tip da vehichel respectiv, ed eventualmain la taxa sin il traffic da camiuns pesants sco er
las taxas per il document dal vehichel, per ils numers d'immatriculaziun e per ina carta internaziunala d'assicuranzas (carta verda)
Tar l'Uffizi per il traffic sin via dal Grischun survegnis Vus in numer d'export, sch'il champ 15 en il document dal vehichel cuntegna «GR» (chantun Grischun) davant il numer. Sch'in auter chantun figurescha en il champ 15, stoi vegnir cumprovà cun il contract da cumpra, ch'il vehichel è vegnì cumprà tar in commerziant dal Grischun.
Guardar fegl d'infurmaziun Midada tar ils numers d'export
Vulais Vus cumprar Voss vehichel nov a l'exteriur u turnais Vus en Svizra suenter ina dimora pli lunga a l'exteriur?
Quai stuais Vus resguardar